Metsjnikovuniversitetet

Odesa nasjonale Universitet «I. I. Metsjnikov» (ukrainsk: Одеський національний університет імені І.І. Мечникова; russisk: Одесский национальный университет имени И. И. Мечникова) er et universitet i den sørukrainske by Odesa. Det er oppkalt etter den russiske zoolog og anatom Ilja Iljitsj Metsjnikov.  

Metsjnikov-universitetet er en av de eldste og viktigste høyskoler i Ukraina. Det består av ti fakulteter og fire institusjoner, og ved siden av en rekke undervisningssteder i selve Odesa har det også innretninger i forstaden Illitsjivsk og i byen Mykolajiv. Til universitetet regnes også Odesa stjerneobservatorium og ett av Ukrainas største vitenskapelige biblioteker.

Universitetet ble grunnlagt i 1865 vet edikt gitt av tsar Aleksander II, og het da Imperatorskij Novorossijskij Universitet. Det var i sin tur vokst frem fra det tidligere Lycée Richelieu i Odesa.

 Eksterne lenker 



Kategori:Odesa
Kategori:Universiteter
Kategori:Utdanningsinstitusjoner etablert i 1865